

**общ.Троян, ул.”Ст.планина” 136, GSM: 0879 077767**

**e-mail:** **razvitie\_oreshak@abv.bg**

 **П Л А Н – 2024г.**

**за дейността на служители и самодейни състави към**

 **НЧ „Развитие 1898г.” с. Орешак, общ. Троян**

**Изх.№ 10 / 30.10.2023г.**

**20 години от създаването на танцов състав „Възраждане“ през далечната 2004г.**

**ЯНУАРИ: Активно работи библиотеката и самодейните състави:**

**ТС „Възраждане“, вокална група за народни песни, Клуб за хора, театрален състав „Театър под звездите“ и Клуб за самозащита.**

**Основни приоритети в читалищната дейност си остават: достъп до информираност и услуги към населението, библиотечната и самодейната работа на ТА „Възраждане” с вокална група и театрален състав „Театър под звездите”. Това са дейности, с които подкрепяме годишния бюджет на читалището и връзките с обществеността, както и за цялостния стратегически план на читалище „Развитие 1898г.”. Планът е одобрен от Настоятелството, подлежи на изменения според обстановката и възникнали възможности на съставите за участия. Освен подкрепа от собствения бюджет, заявка подаваме и към Културен календар на Община Троян от където винаги получаваме подкрепа за най-важните събития:**

 **за 2024г. това е 20 години от създаването на Танцов състав „Възраждане“ в**

**НЧ „Развитие 1898г.“ с.Орешак.**

**ФЕВРУАРИ:** Работа с най-младите танцьори от клуба за хора за навлизането им в състав „Възраждане”. Работа по новите танци на състава. Новите носии използваме за клуба за хора и най-вече за участващите деца. Стимул за усилено участие по празници и събития, както и за добро самочувствие. Празнуване на народния празник „Трифон Зарезан”

 ***Цел:*** Настоятелството одобрява по-усилена програма за талантливи деца и млади хора, които да бъдат подготвени, както за танцовия състав, така и за театралния.

***Финансиране:*** Собствени средства.

 Отг.: Д. Василева, Васил Василев и Ивайло Спасовски

**МАРТ:** 1. Среща с децата от ОУ «В. Левски» които изработват мартеници и организирана с учителите беседа за традицията и празника «Баба Марта».

 2. Честване Денят на самодееца – 1-ви март

 3. Организиране и провеждане на традиционния общоселски празник

 8-и МАРТ **:** комплексно честване на деня на самодееца, 3-и март и 8-и март. Програмата организираме със собствен ресурс, томбола, дарение от дами в бизнеса и изненади.

***Цел на празника:***

- Почит към жената – ЖЕНАТА Е НАЙ-МНОГОБРОЙНИЯ КОНТИНГЕНТ от читателите в БИБЛИОТЕКАТА и самодейните състави,

-Популяризиране на читалищната дейност сред населението: 20-годишнина от основаването на ТС „Възраждане“. Жените, танцували в ТС „Възраждане“ през годините.

-Томбола за реклама от различни фирми, ръководени от жени.

-Подпомагане на читалищната дейност.

***Финансиране:*** Доброволна финансова подкрепа. Отг. Секретар и Председател

 4. Работа по нов театрален проект. Подготовка на кадри за присъединяване към състава.

***Финансиране:*** Собствени средства Отг. Васил Василев

 5. Общо Отчетно събрание на НЧ „ Развитие 1898г.” за изминалата 2023г. Проекто-бюджет за Новата 2024г. Дата: Определя се от Настоятелството

**АПРИЛ:** 1.Участие по Общински форум за вътрешни ремонтни дейности по решение на Настоятелството. След големия ремонт за енергийна ефективност следват доста ремонтни дейности вътре в сградата.

 Отг. Н-во и Секретар

 2. Гражданска инициатива, читалище и кметство - проект към Общински форум за измазване на останалата част от стената на Лятно кино.

 3. Организиране на празника „Лазаровден” с общоселско хоро на открито на площада на с.Орешак, с участието на собствен ресурс: детска градина, училище, танцови състави към читалището. Гостуващ състав. Обединяване на културните и духовни институции в селото при общоселски празници – 27.04.2024г. /събота/

 Отг. Настоятелството

***Цел на празника:*** Запазване на българските традиции: „Лазаровден” сме определили като ден на читалището, на който можем да учим децата на с.Орешак и околностите на традицията „Събиране на яйца“, танци и песни от най-малките до най-големите, обединяване на хората в общоселско хоро.

Популяризиране на читалищната дейност. Активиране на местната детска градина и училище. Съвместна организация с МИГ „Троян, Априлци, Угърчин”.

 Отг. С-р Д. Василева, Предс. на НЧ –М. Трифонов и В. Радев/МИГ/

***Финансиране:*** Собствени средства и дарения от фирми.

 Отг. Секретар, Пр-л, р.ли

 4.Участие на Танцови Състави във пролетните фестивали.

 Отг. Д. Василева и Ив. Спасовски

***Цел:*** Участия на фестивали с квалитетно жури, което подпомага работата на съставите.

***Финансиране:*** Собствени средства

 5. Приятелски срещи на танцовите състави от Общината. Участия при подбрани покани от фирми и празници при други читалища.

 Отг. Д. Василева, Пр-л и р-ли

**МАЙ:** 1. Участия на театралният състав с новия театрален проект на Васил Василев.

 2. **11-и май**. Честване празника на библиотекаря. Среща на всички читалищни служители от Община Троян, представители на Общината и Главния библиотекар на Троянското читалище.

***Финансиране:*** Собствени средства Отг. Д. Василева

 3. Участие на театрален състав в национален преглед на самодейните театри – с. Драганово, общ. Горна Оряховица

 Отг. В. Василев и Секретар

***Финансиране:***  Собствени средства

 4. Лятно кино на открито: театрални и концертни участия.

 5. Участие в театралните празници на гр. Хисаря -

***Цел:*** Поддържане жив духа на театралното изкуство, задоволяване на този вид духовна храна на актьорите и възможност за лична изява и творчество на самодейците.

***Ресурси:*** театрални самодейци, квалифициран режисьор и подкрепящо Настоятелство.

 6. Гостуващи театрални постановки – Лятно кино при възможност.

 7. Участие на танцов ансамбъл в празниците на Общината.

 8. **Постоянна организационна дейност.**

**ЮНИ:** 1. Летни тренировки на клуб за хора и клуб за самозащита към читалището, провеждани на площада и Лятното кино. Демонстрация на умения при децата за самозащита. Насърчаване спортните занимания.

 Отг. Д. Василева, Ив. Спасовски

***Цел:***  Достъп на повече хора от селото за обучение и добро настроение.

 2. Участие на ТС”Възраждане” на Областния фестивал „ТРОЙЧЕ”

 3. Театрални представления на новата и старите пиеси в Общината и страната.

 4. Участие на танцов състав в летните фестивали за нар. творчество. Покани от 2023-2024г. / ако е възможно/

 5. КИНО за малки и големи на сцената на Лятно кино в с.Орешак

**ЮЛИ :**

 1. Самостоятелна изложба на местен художник в зала „ЦВЕТНО”, изложба на гоблени, изработени от местни дами. Обучение на желаещи да рисуват.

 2. Работа с учениците за използване на пълния капацитет на БИБЛИОТЕКАТА: обучителна работа за писане на български език с компютърната техника, лятно четене и др. библиотечни форми за популяризиране на книгата.

 3. Прожектиране на филми за деца в лятно кино – собствен ресурс.

**АВГУСТ:**

1. УЧАСТИЕ НА ТАНЦОВ СЪСТАВ и вокална група в августовски фестивали – по избор на състава. Изборът е там, където има квалитетно жури, от което научават много.
2. Обучение на ново постъпили в клуб за хора.
3. Гостуващи театри.
4. Работа с учениците за учебната литература от библиотеката.

***Цел:*** Цялостно използване на библиотечния фонд за ученици, набавяне на липсваща учебна л-ра и възпитание у децата уважение и любов към книгите – **Постоянен ангажимент**

1. Ремонтни дейности: Общински форум- вътрешни ремонти и стената на Лятно кино /ангажимент на Настоятелството/

**СЕПТЕМВРИ:**

1.Участие на читалищните състави в Празника на Сливата- гр. Троян и с.Орешак.

 ***Цел:*** Запазване на един от най-атрактивните местни празници – празника на троянската слива и сливова ракия и всички обичаи, свързани с нея, подкрепа на организаторите - Община Троян и НИХЗИ с.Орешак, общонародно веселие.

***Финансиране:*** Община Троян и НИХЗИ –с.Орешак

 Отг. Пр-л, секретар и р-ли

 2. Работа с учениците от училището по класове за учебната литература от библиотеката.– **Постоянен ангажимент**

 3. Театрални представления на нашия и гостуващи състави.

***Цел:*** Събиране на средства за подкрепа на читалищната дейност и популяризиране на театралното изкуство.

**ОКТОМВРИ:** 1. Концерт на Танцов ансамбъл „Възраждане“ в чест на годишнината. Организиране на празничен концерт в чест на 20-годишнината на Танцови състави на зимна сцена със собствен ресурс и гости.

 ***Финансиране:*** Културен календар към Общ.Троян

 2. Театърът продължава с турне из страната.

***Финансиране:*** Собствени средства Отг. Пр-л, Секретар и р-л.

**НОЕМВРИ:** 1.**Празнуване празника на БУДИТЕЛИТЕ –**

- Театрален състав с представления

- ТА „Възраждане“ с участия

 Отг. Секретар, Ив. Спасовски, В. Василев

***Финансиране:*** Собствени средства

 **ДЕКЕМВРИ:** 1. Украса на читалищната сграда за Коледа.

 Отг. Й. Мондешка и Д. Василева

 2. Участие на танцов състав „Възраждане” на Коледните празници и тържества на Общински читалища, фирми и организации. /ако е възможно/

 3. Коледни празници с приятелски състави.

 4. **Коледен базар**, организиран от читалището, съвместно с

ДГ „Незабравка” и ОУ „В. Левски” в подкрепа на всяка една организация. Дарения за базара от Настоятелството, самодейците и жители на с.Орешак. Дядо Коледа с подаръци

***Цел: Радост за децата и техните родители. Подпомагане на дейността на ДГ, ОУ и читалище***

**През цялата година служителите, Настоятелството и самодейците активно се включват във всички непредвидено изникнали ситуации, не планирани мероприятия и събития.**

**Организационната дейност на служителите е една от най-важните и обхваща цялостната читалищна дейност:**

**- редовно се изплащат заплати и осигуровки – най-важната част от бюджетните разходи;**

**- заплаща се всеки консуматив на читалищната сграда – ток, вода и материали за поддръжка – частта от бюджетните средства за издръжка;**

**- навреме се внасят отчети, планове и заявления;**

**- отговорно се събира членски внос към читалището и такси на библиотеката;**

**- разработват се и се печелят проекти, които да подпомогнат читалищната дейност;**

**- съобразно със сроковете се изпълняват и отчитат спечелени проекти;**

**- служителите присъстват на всички срещи в Община Троян, срещи между читалищните работници и на всички читалищни събития в с.Орешак, Общината и общинските села.**

**Планът е съгласуван с Настоятелството**

**СТРАТЕГИЧЕСКА ПРОГРАМА ЗА РАЗВИТИЕ**

**на НЧ”Развитие 1898г.” с.Орешак,**

**приета от Настоятелството с Председател Мариян Трифонов**

**с протокол №07/ 04.11.2016г.**

 **Основните цели на читалището са:**

1. **Развитие и утвърждаване на духовните и културни ценности на гражданското общество.**
2. **Укрепване на институцията ЧИТАЛИЩЕ като местен общностен център с културно–просветна, информационна, социална и гражданска дейност.**
3. **Подпомагане на традиционните читалищни дейности и търсене на нови съвременни форми за тяхното развитие и предаване.**
4. **Активизиране на ролята на читалището в процеси, подпомагащи местното развитие и изграждане на демократично местно самоуправление.**
5. **Читалището е общодостъпен център за библиотечно и информационно осигуряване на населението, чрез ускорено навлизане във всички дейности на съвременните комуникационни и информационни технологии.**
6. **Разширяване възможностите на услуги, свързани с програмата „Учене през целия живот”, което ще подсигури личностна реализация и ново ниво на компетентност на гражданите.**
7. **На читалищата трябва да се гледа като на модерни институции. Новостите да навлязат във всяка дейност, но същевременно с това да се запазят принципите за съхраняване и развитие на националните традиции и обичаи, особенно свързаните с нашия регион – северняшкия.**

**За постигане на своята цел читалището извършва следните дейности по Устав:**

1. **Поддържа библиотека и читалня. Създава и поддържа електронни информационни мрежи.**
2. **Предоставя компютърни и интернет услуги.**
3. **Взема конкретни мерки за приобщаване на подрастващите към читателската и самодейна аудитория.**
4. **Кооперира се с други читалища за честването на бележити дати и годишнини, предвидени в годишния план.**
5. **Организира школи, кръжоци, клубове, Организира празненства, чествания, концерти, фестивални участия, театрални представления и младежки дейности в унисон с календарния план.**
6. **Развива и подпомага любителското художествено творчество.**
7. **Търси възможности за набиране на средства: проекти за ремонтни дейности, дарения срещу културен продукт, Общински проекти и др.**
8. **Грижа за основния ресурс на читалището – самодейците.**

**Посочените дейности намират конкретен израз в КАЛЕНДАРНИЯ ПЛАН на НЧ”Развитие 1898г.” с. Ореашак**

**Председател Секретар**

**Мариян Трифонов Донка Василева**



**общ.Троян, ул.”Ст.планина” 136, GSM: 0879 077767**

**e-mail:** **razvitie\_oreshak@abv.bg**

**СПИСЪК НА ЧЛЕНОВЕТЕ НА**

**НАСТОЯТЕЛСТВО и**

**ПРОВЕРИТЕЛНА КОМИСИЯ**

**на НЧ”Развитие 1898г.”**

**избрани на отчетно изборно събрание - 25.03.2022г.**

**ПРЕДСЕДАТЕЛ: Мариян Петров Трифонов**

**Настоятелство**

**1. Мариян Петров Трифонов- Председател**

**2. Светлана Кирилова Спасовска-член**

**3. Петя Стоянова Ганкова -член**

**4. Виолета Цветкова Маринова-член**

**5. Донка Петкова Василева-член**

**6. Ирена Цвяткова Яшева- член**

**7. Бисерка Дончева Иванова-член**

**СПИСЪК НА ПРОВЕРИТЕЛНАТА КОМИСИЯ**

**1. Михаела Стоянова Стоянова – Председател**

**2. Тодорка Драгнева Георгиева - Член**

**3. Весела Иванова Ковачева – Член**